# בעלי חיים בסתיו

 **ציפורים**

**⏴ במבט חדש לכיתה א**

**היקף יחידת הלימוד:** 1 שעור

**עמודים:** 39 - 41

**שימו לב!** שימו לב! את הנושא בעלי חיים בעונה (לדוגמה, **סתיו**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו את התנהגות הציפורים בסתיו (נדידת ציפורים).
* התלמידים יסבירו מדוע ציפורים נודדות בסתיו.
* התלמידים יערכו תצפית בנחליאלי (תמונה, סרטון סיור בחוץ), יזהו את אברי גופו של הנחליאלי ויתארו את התנהגותו.

# היערכות לשיעור

* להכין כרטיסי מילים: **נדידת ציפורים, נחליאלי**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים בסתיו.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: ציפורים

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו נעסוק בתופעת הנדידה של ציפורים בסתיו בדגש על הופעת הנחליאלי בארץ שמלמדת על בוא הסתיו. אם אין אפשרות לראות נחליאלי בחצר, אפשר להיעזר בתמונות או בסרטון.קוראים את קטע המידע הקצר על **הנחליאלי** שבעמוד 40 ועורכים דיון לברור ידע מוקדם בעזרת השאלות הבאות: * מה אתם יודעים על הנחליאלי?
* האם אתם מכירים ציפורים נוספות שנודדות לארץ בסתיו? (חסידות, עגורים, שקנאים).
* שערו: מדוע הן מגיעות לארץ בסתיו? מאין הן מגיעות אלינו?

**שימו לב!** דיון מסוג זה חוזר באמצעות שאלות על בעלי חיים פעילים בחורף, באביב ובקיץ.**למידה בתנועה**כדי לקרב את הילדים אל עולמם של בעלי החיים ולעודד למידה בתנועה מוצע לבקש מהתלמידים לנוע כמו נחליאלי. |
| התנסות | בחלק זה נעסוק במבנה גופו של הנחליאלי ובהתנהגותו. עורכים תצפית על הנחליאלי בעזרת ההנחיות שבמשימה **מתבוננים בנחליאלי** שבעמודים 40 - 41.* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 41 לפעילות **הנחליאלי.** בפעילות זו התלמידים צופים בסרטון ועונים על שאלות המתייחסות למבנה גופו של הנחליאלי ולהתנהגותו.
 |
| המשגה | מסכמים את המידע שנאסף בתצפיתעל הנחליאלי.תולים על הלוח את כרטיסי המילים **נדידת ציפורים, נחליאלי**אחד הסימנים הבולטים לעונת הסתיו הוא נדידת הציפורים. לא בטוח שהתלמידים יוכלו להבחין בלהקות של ציפורים נודדות בזמן הסיור שיערכו בסביבה. סיכוי גדול יותר שיראו נחליאלי בחצר. הנחליאלים נודדים לישראל מארצות צפוניות לנו (ארצות קרות), ונשארים אצלנו כל החורף. רובם אינם ממשיכים דרומה מישראל. הם ציפורים שחורפות בישראל. מסכמים את תופעת נדידת ציפורים בכלל בעזרת התמונות וקטעי המידע **ציפורים נודדות** והמידע שבתבנית **היודעים אתם ש** שבעמוד 39.**רקע מדעי למורה**נדידת הציפורים: היא תופעה מחזורית שבה ציפורים עפות בסתיו מאזורי הקינון הנמצאים בארצות צפוניות אל ארצות דרומיות יותר, ובאביב הן נודדות בחזרה אל אזורי הקינון. בישראל עובר אחד ממסלולי הנדידה העיקריים של ציפורים בכדור הארץ. לכן בעונות הנדידה אפשר לצפות אצלנו בכמויות עצומות של הציפורים הנודדות.הנדידה העונתית מעמידה את הציפורים בפני סכנות וקשיים רבים, ולא כולן שורדות במסעות המפרכים. אבל עבור השורדות יש לנדידה יתרונות חשובים. בארצות צפוניות מזג האוויר בחורף קשה, הימים קצרים והמזון דל. באותו הזמן בארצות דרומיות מזג האוויר חמים והמזון מצוי בשפע. וכך, עם התקצרות הימים בעונת הסתיו ועם ההרעה בתנאי מזג האוויר, הציפורים מתקבצות ללהקות ומתחילות את מסען דרומה. באביב, כשהימים מתחילים להתארך, הן נודדות חזרה צפונה אל אזורי הקינון, שם מזג האוויר משתפר, הימים מתארכים והמזון שוב מצוי בשפע. שעות האור הארוכות מאפשרות לציפורים לאסוף מזון רב עבורן ועבור הצאצאים שהן מגדלות. כך הצאצאים גדלים ומתחזקים במהירות, וכולם אוגרים מספיק שומן (מקור אנרגיה) לפני בוא החורף ולפני שכולם נאלצים להתקבץ שוב ולנדוד דרומה. |
| יישום | **משחק- אלוף סימני הסתיו**עורכים תחרות קבוצתית או בתוך הקבוצה **אלוף סימני הסתיו**. אפשר לערוך מרוץ שליחים ללוח, כאשר הקבוצה שמביאה דוגמאות ליותר סימני סתיו בזמן קצוב מנצחת.ניתן להיעזר בחוברת הלימוד ובמשפטים שבתבנית **בפרק זה למדנו ש**בעמודים 42 - 43.* מומלץ להיכנס לאתר מט"ר לפעילות חוץ כיתתית **טיולים קטנים- קופצים לראות נחליאלי.** הפעילות מזמנת הבנייה של מיומנויות התצפית, ארגון מידע ושאילת שאלות.
* להכרות עם בעלי חיים נוספים בסתיו מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימות:

**מה נראה בסתיו**?. המשימה עוסקת בצמחים ובבעלי חיים האופייניים לסתיו. הם מזהים צמחים הפורחים בסתיו, ובעלי חיים המבקרים בארץ בסתיו, והם לומדים על מקור השמות של חלק מהצמחים.**מי השקנאי ומי החסידה?.** המשימה עוסקת **בהשוואה** בין החסידה לבין השקנאי שחולפים בשמי ארצנו בסתיו - הם מגלים את הדומה ואת השונה. |
| סיכום ורפלקציה | מה למדתי חדש על הנחליאלי?מה היה לי מסקרן?אילו שאלות הייתי רוצה לשאול על הנחליאלי?אילו סימני סתיו היכרנו בשער זה?איזו התנסות הכי אהבתי? משחק, תנועה, תצפית. ומדוע* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי עמוד 41. לביצוע הפעילות המתוקשבת **סימני הסתיו**.
 |